CELEX: C2004/118/107
Language: el
Date: 2004-04-30 00:00:00
Title: Υπόθεση T-126/04: Προσφυγή-αγωγή του Willem Goris κατά της Επιτροπής των Ευρωπαϊκών Κοινοτήτων που ασκήθηκε στις 24 Μαρτίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/50
            
         Προσφυγή-αγωγή του Willem Goris κατά της Επιτροπής των Ευρωπαϊκών Κοινοτήτων που ασκήθηκε στις 24 Μαρτίου 2004
   (Υπόθεση T-126/04)
   (2004/C 118/107)
   Γλώσσα διαδικασίας: η γαλλική
   Ο Willem Goris, κάτοικος Strassen (Λουξεμβούργο), εκπροσωπούμενος από τον Nicolas Lhoëst, δικηγόρο, με τόπο επιδόσεων στο Λουξεμβούργο, άσκησε στις 24 Μαρτίου 2004, ενώπιον του Πρωτοδικείου των Ευρωπαϊκών Κοινοτήτων, προσφυγή-αγωγή κατά της Επιτροπής των Ευρωπαϊκών Κοινοτήτων.
   Ο προσφεύγων-ενάγων (στο εξής: προσφεύγων) ζητεί από το Πρωτοδικείο:
   
               —
            
            
               να ακυρώσει την από 5 Μαΐου 2003 απόφαση της ΑΔΑ (αρμόδιας για τους διορισμούς αρχής), καθόσον:
               
                           —
                        
                        
                           δεν κατέταξε τον προσφεύγοντα στον βαθμό B4, κλιμάκιο 3, κατά την πρόσληψή του,
                        
                     
                           —
                        
                        
                           δεν αποκατέστησε την επαγγελματική εξέλιξη του προσφεύγοντος, επισπεύδοντας την προαγωγή του στον βαθμό Β3 και προάγοντάς τον, ενδεχομένως, στον βαθμό Β2,
                        
                     
                           —
                        
                        
                           περιόρισε την αναδρομική ισχύ της αποφάσεως ανακατατάξεως, ως προς τις οικονομικές συνέπειές της, ώστε να ισχύει από τις 5 Οκτωβρίου 1995,
                        
                     
         
               —
            
            
               εφόσον χρειάζεται, να ακυρώσει τη σιωπηλή απόφαση της ΑΔΑ, της 14ης Δεκεμβρίου 2003, περί απορρίψεως της ενστάσεως του προσφεύγοντος (R/487/03),
            
         
               —
            
            
               να υποχρεώσει την καθής στην καταβολή αποζημιώσεως προσωρινώς καθοριζομένης στο ποσό των 125 000 ευρώ, σε περίπτωση αδυναμίας αποκαταστάσεως της σταδιοδρομίας του προσφεύγοντος,
            
         
               —
            
            
               να καταδικάσει την καθής στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα:
   Ο προσφεύγων στην παρούσα διαφορά, έχοντας καταταγεί στον βαθμό B5, κλιμάκιο 3, κατά την πρόσληψή του τον Σεπτέμβριο του 1994, στρέφεται κατά της αποφάσεως της ΑΔΑ να τον ανακατατάξει στο κλιμάκιο 2 του βαθμού B4 αντί για το κλιμάκιο 3 του ίδιου βαθμού, να μην αποκαταστήσει τη σταδιοδρομία του και να ορίσει ως ημερομηνία έναρξης ισχύος της σχετικής με την κατάταξή του αποφάσεως την 5η Οκτωβρίου 1995.
   Οι προβαλλόμενοι λόγοι ακυρώσεως είναι όμοιοι με τους προβαλλόμενους στην υπόθεση T-125/04, Rousseaux κατά Επιτροπής.